VARUSTETTU
Hei, olen John Maxwell.
On ilo saada kertoa EQUIP-järjestöstäni.
Olemme kouluttaneet 5 miljoonaa johtajaa kaikkialta maailmasta.
Olen ylpeä saavutuksestamme. Moni teistä on ollut mukana.
Seuraava tavoitteemme on auttaa näitä johtajia -
kasvamaan transformationaalisiksi johtajiksi.
Mitä tämä tarkoittaa?
Mahatma Gandhi neuvoi olemaan itse se muutos, jonka haluaa nähdä.
Kun muutumme, saamme aikaan muutosta.
Voimme opettaa, mitä tiedämme, -
mutta tuotamme vain sitä, mitä olemme.
On mahdotonta antaa toiselle jotain, mitä itsellä ei ole.
Eräässä kirjassani puhun vetovoiman laista.
Sen mukaan vedämme puoleemme itsemme kaltaisia.
Transformationaaliset johtajat vetävät muitakin muutokseen.
Lounastin kerran ystäväni Jim Collinsin kanssa.
Hän on tutkinut muutosliikkeitä ehkä enemmän kuin kukaan.
Hän kertoi, että muutosliike vaatii transformationaalista johtajaa.
Tästä on kyse. EQUIP ei enää ainoastaan opeta johtajuustaitoja.
Nyt olemme muutosorganisaatio, joka elää muutosta todeksi.
Tämän johdosta voimme auttaa muiden ihmisten elämää muuttumaan.
Transformationaalisen johtajuuden perustana -
on Roomalaiskirje 12:1-2 (Message-käännöksen mukaan):
Ottakaa arkielämänne, työnne, syömisenne ja nukkumisenne, -
ja antakaa se uhriksi Jumalalle.
Parasta, mitä voitte tehdä Jumalalle, -
on hyväksyä hänen työnsä teissä.
Älkää mukautuko kulttuuriinne kyseenalaistamatta sitä.
Keskittykää sen sijaan Jumalaan, niin muututte sisältäpäin.
Tunnistakaa hänen tahtonsa ja tehkää se viipymättä.
Ympäröivä kulttuuri houkuttelee epäkypsään käytökseen, -
mutta Jumala tuo esiin parhaanne ja kehittää teissä kypsyyttä.
Muutama ajatus muutoksesta Raamatun pohjalta.
Ensinnäkin Jumala käyttää tavalli- sia ihmisiä. 2. Kor. 4:5-8 sanoo: -
Emme me julista sanomaa itsestämme vaan Jeesuksesta Kristuksesta.
Jeesus on Herra, ja hän on lähettänyt meidät palvelemaan teitä.
Jumala, joka sanoi: 'Tulkoon pimeyteen valo', valaisi sydämemme.
Näin Jumalan kirkkaus, joka säteilee Kristuksen kasvoilta, -
opitaan tuntemaan, ja se levittää valoaan.
Tämä aarre on meillä saviastioissa, -
jotta nähtäisiin tuon valtavan voiman olevan peräisin Jumalasta -
eikä meistä itsestämme.
Toisin sanoen Jumala käyttää meitä normaaleja ihmisiä.
Olemme maan tomua, -
mutta kannamme sisällämme mahtavaa sanomaa.
Oletko miettinyt, miksi Jumala käyttää keskivertoihmisiä?
Koska Hän haluaa saada kunnian.
Muutos alkaa siitä, että Jumala muuttaa tavallisen ihmisen elämän.
Näin tämä voi vuorostaan viedä muutoksen sanomaa toisille.
Jumala käyttää tähän sinua ja minua.
Taivaassa haluan kysyä Jumalalta monia asioita.
Esimerkiksi: miksi Hän valitsi ihmiset?
Ja varsinkin tietyt ihmiset?
En tiedä miksi, mutta Jumala valitsi sinut ja minut, -
jotta elämämme muuttuisi ja voisimme auttaa muita muuttumaan.
Jumala käyttää tavallisia ihmisiä.
Toiseksi: meidän tulee antaa tavallinen elämämme Jumalalle.
Palataan Roomalaiskirjeeseen.
Tehkää näin: ottakaa tavallinen arkielämänne...
Pysähdytäänpä tähän.
Onko sinulla tavallinen arkielämä? Minulla ja useimmilla on.
Se tarkoittaa syömistä, nukkumista, töissä käyntiä ja muuta normaalia.
Tämän kaiken annamme uhriksi Jumalalle.
Tällöin pyydämme kolmea asiaa.
Pyydämme särkyneisyyttä, jotta voisimme välittää muista.
Jumala särkee meidät oikeista kohdista.
Transformationaalisilla johtajilla on visio, -
mutta he myös kantavat siihen liittyvän taakan.
Särkyneisyys tuo kestävyyttä ja suoraselkäisyyttä.
Ilman särkyneisyyttä meillä voi olla näky, -
mutta se ei pääse kypsymään ja kehittymään.
Annamme siis itsemme Jumalalle särjettäväksi.
Toiseksi meidän tulee olla tyhjiä, jotta Hän voi täyttää meidät.
Johannes Kastaja sanoi Jeesuksesta: "Hänen tulee kasvaa, minun vähetä."
Meidän tulee antaa tilaa Jumalalle.
Pyydämme Häntä tekemään puolestamme jotain, -
mihin emme itse pystyisi.
Pyydän joka vuosi Jumalalta sanaa tuolle vuodelle.
Tämän vuoden sanani on "tilaa Jumalalle".
Annan Hänelle tilaa tehdä monin verroin enemmän kuin ymmärrän.
Annan siis Jumalan tehdä sen, minkä vain Hän voi.
Se on jotain meitä suurempaa. Jos haluamme tuoda muutoksen, -
tarvitsemme enemmän kuin omat kykymme.
Tarvitsemme Jumalaa.
Pyydämme Häntä särkemään ja tyhjentämään meidät.
Kolmanneksi pyydämme yksinäisyyttä ollaksemme riippuvaisia Hänestä.
Jeesus sanoi: "Ilman minua ette voi mitään tehdä".
Nuorena en ymmärtänyt tätä.
Osasin tehdä monia asioita myös ilman Jumalaa.
Tein kovasti töitä ja kävin ihmisten luona.
Kerran painiskelin Jumalan kanssa.
Sanoin Hänelle, etten ymmärtänyt kohtaa.
Koin Hänen vastaavan: "Niin, voit tehdä paljonkin asioita, -
mutta ilman Minua mikään niistä ei vaikuta ikuisuuteen."
Transformationaalinen johtajuus ei kosketa vain ajallisia asioita -
vaan sillä on suuri vaikutus ikuisuuteen.
Arkielämän antaminen Jumalalle merkitsee siis, -
että tässä suhteessa kumpikin osapuoli voittaa.
Palataan Roomalaiskirjeeseen.
Ottakaa arkielämänne, työnne, syömisenne ja nukkumisenne, -
ja antakaa se uhriksi Jumalalle.
Parasta mitä voitte tehdä Jumalalle on hyväksyä Hänen työnsä teissä.
Mitä tämä hyväksyminen tarkoittaa?
Uskomme, että Jumala on ottanut uhrimme vastaan.
Hän ottaa rikkinäisyytemme ja antaa meille myötätuntoa.
Hän täyttää tyhjyytemme läsnäolollaan.
Hän tulee seuraksemme yksinäisyyteemme.
Tässä suhteessa kumpikin voittaa.
Ilman Jumalaa en voi tehdä mitään, mutta Hänkään ei toimi ilman minua.
Tämä on ihmeellinen kumppanuus.
Kaikkivaltias Jumala päätti käyttää sinua ja minua -
yhteistyökumppaneinaan muutoksen tuomiseksi.
Mutta tämä suhde toimii vain, -
jos hyväksyn särkyneisyyden, tyhjyyden ja yksinäisyyden.
Siksi rukoilen jatkuvasti, että Jumala muovaisi minua.
Minulla on taipumus rakentaa itse elämäni; ehkä sinullakin.
Silloin elämässä on liikaa minua ja liian vähän Jumalaa.
Yksi lempikohtiani Raamatussa on Jer. 9:23:
Älköön viisas kerskatko viisaudestansa, -
älköön väkevä kerskatko väkevyydes- tänsä, älköön rikas rikkaudestansa.
Joka kerskaa, kerskatkoon siitä, -
että on ymmärtäväinen ja tuntee minut.
Kerrataanpa: mitä elämän antaminen Jumalalle tarkoittaa?
Ensinnäkin suostumme suhteeseen Jumalan kanssa.
Toiseksi keskitymme Jumalaan emmekä kulttuuriimme.
Room. 12:2 sanoo: -
Älkää mukautuko kulttuuriinne kyseenalaistamatta sitä.
Keskittykää sen sijaan Jumalaan. Mitä tämä tarkoittaa?
Sitä, että näemme asiat Jumalan näkökulmasta.
Luonnostaan ihminen keskittyy itseensä ja kulttuuriinsa.
Se on inhimillistä, ja kaikki tekevät niin. Kulttuuri vie mukanaan.
Onneksi Jumala ymmärtää meitä -
ja rakastaa meitä kaikesta huolimatta.
Mutta jos keskitymme liikaa itseemme, alamme pelätä.
Tätä on tapahtunut parhaillekin kristityille.
Raamatussa on 365 kertaa kehotus "älä pelkää".
Yksi vuoden joka päivälle.
Miksi kehotus toistuu niin usein?
Koska pelko on inhimillistä.
Raamatun suurimmat sankaritkin olivat ihmisiä.
Jumala ymmärsi, että Hänen antamansa tehtävät olivat valtavia.
Siksi Hän kehotti olemaan pelkäämättä.
Näin Jumala sanoi Abrahamille, Iisakille ja Jaakobille.
Moosesta Jumala kehotti kolmesti olemaan pelkäämättä.
Samoin Joosuaa.
Ehkä nämä kaksi saivat eniten rohkaisua, koska olivat johtajia.
Kun yritämme johtaa ihmisiä kohti muutosta, -
heidän epävakautensa voi saada meidät pelkäämään.
Emme välttämättä epäile itseämme vaan toisia ihmisiä.
Jumala kehotti Eliaa, Jeremiaa ja Danielia olemaan pelkäämättä.
Jeesus muistutti tästä opetuslapsiaan kymmenesti, -
vaikka oli itse ruumiillisesti läsnä.
Kahdesti hän sanoi sanat Paavalille.
Tämä on tärkeä viesti meille muutoksen tuojina.
Muutoksen tuominen elämään on kaunis asia.
Mutta jos johtajana haluan muuttaa perheeni, yhteisöni, -
ehkä jopa kaupunkini tai maani, -
suuren ihmisjoukon elämän muuttaminen on todella vaikeaa.
Alamme nähdä vain ongelmia ja pitää tehtävää mahdottomana.
Käperrymme itseemme ja alamme pelätä.
EQUIP-järjestö haluaa auttaa sinua muuttumaan, -
jotta voit tuoda muutoksen perheeseesi, kaupunkiisi ja maahasi.
Tehtävät ovat valtavia ja meille lähes mahdottomia, -
mutta haluan rohkaista sinua.
Johtajina kohtaamme itseämme suurempia haasteita.
Jeesus rohkaisee meitä: -
Te olette kiinni maallisissa asioissa; minä näen niitä kauemmas.
Te elätte aistienne varassa; minä toisella tavoin.
(Joh. 8:23-24, Message-käännös)
Jeesus näki kalastajissa tulevia johtajia.
Hän uskoi, että Sakkeuksesta voisi tulla rehellinen -
ja että Lasarus voisi herätä henkiin.
Jeesus näki samarialaisen naisen ihmisarvon.
Hän uskoi, että sairas voi tulla terveeksi ja roisto saada anteeksi.
Transformationaalinen johtaja uskoo -
saavansa aikaan muutoksen kulttuurissaan Jumalan avulla.
Siksi hänellä on myös rohkeutta tehdä se.
Transformationaalinen johtaja tarttuu vaikeisiin haasteisiin -
katsoen niitä Jumalan näkökulmasta.
Elämän antaminen Jumalalle tarkoittaa siis suhdetta Häneen -
ja Jumalaan keskittymistä kulttuurin sijaan.
Se tarkoittaa myös, että Jumala muuttaa meitä sisältäpäin.
Room. 12:2:n mukaan muutos alkaa sisältämme.
Kulttuuri keskittyy ulkokuoreen, mutta Jumala sisimpäämme.
Nuorena ensimmäinen minulle tärkeä Raamatun jae oli 2. Kor. 5:17.
Jokainen, joka on Kristuksessa, on uusi luomus.
Vanha on kadonnut, uusi on tullut tilalle!
Muistan yhä tuon oivalluksen: sisimpäni oli muuttunut!
Kaikki oli muuttumassa, koska olin uusi luomus.
Jumala ja kulttuuri ovat täysin vastakohtaisia.
Kulttuuri painottaa ulkoista, -
mutta Jumala haluaa meidän kasvavan sisäisesti.
Siksi Jeesus sanoi, että pelastaak- seen elämänsä tulee kadottaa se.
Ollakseen suurin ja ensimmäinen tulee olla palvelija ja viimeinen.
Ensin on saatava sisin kuntoon.
Vasta sitten ulkoiset asiat voivat muuttua.
Kerrataanpa vielä.
Elämän antaminen Jumalalle tarkoittaa suhdetta Häneen, -
Jumalaan keskittymistä kulttuurin sijaan, -
ja sitä, että Jumala muuttaa meitä sisältäpäin.
Neljänneksi: ymmärrämme Jumalan tahdon ja teemme sen.
Room. 12:2 sanoo: -
Tunnistakaa hänen tahtonsa ja tehkää se viipymättä.
Tunnistakaa ja toimikaa "viipymättä".
Kerran söin ystäväni Chris Hodgesin kanssa.
Puhuimme Psalmista 37:4 (engl. käännös): -
Iloitse Herrassa, niin hän antaa sinulle mitä kaipaat.
Haluan jakaa kanssanne Chrisin oivalluksen.
Jumala ei anna meille, mitä me tahdomme.
Hän auttaa meitä yhtymään Hänen tahtoonsa ja haluamaan sitä.
Uskon näin itsekin.
Siksi rukouselämäni painopiste on siirtynyt puhumisesta kuunteluun.
Uskon, että Jumalan suunnitelma on parempi ja tärkeämpi kuin minun.
Johtajana en halua sanoa Jumalalle, mitä Hänen pitäisi tehdä.
Haluan kuunnella Häntä ja pyytää Häntä muuttamaan minua.
Kerrataan jälleen.
Elämän antaminen Jumalalle tarkoittaa suhdetta Häneen -
ja Jumalaan keskittymistä kulttuurin sijaan.
Se tarkoittaa, että Jumala muuttaa meitä sisältä, -
jolloin tahdomme samaa kuin Hän ja teemme sen.
Nyt seuraa jotain jännittävää. Tämä on kaiken ydin.
Ole tarkkana. Ilman tätä ei ole transformationaalista johtamista.
Viides seuraus elämän antamisesta Jumalalle on tämä: -
Hän nostaa meidät kulttuurimme yläpuolelle, -
jotta voimme nostaa kulttuurimme tasoa.
Room. 12:2 jatkuu: -
Ympäröivä kulttuuri houkuttelee epäkypsään käytökseen, -
mutta Jumala tuo esiin parhaanne ja kehittää teissä kypsyyttä.
Voimme itse valita.
Joko annamme kulttuurin muuttaa meidät kaltaisekseen, -
tai annamme Jumalan nostaa meidät sen yläpuolelle.
Tällöin pystymme muuttamaan kulttuuria.
Transformationaalinen johtaja käyttää jokaisen päivänsä -
myönteisen muutoksen tuomiseksi toisten elämään.
Tämä on johtajan tehtävä.
Hän katsoo perhettään, kaupunkiaan tai maataan -
ja kysyy, kuinka voisi nostaa ja auttaa näitä ihmisiä.
Hän pyrkii aktiivisesti tuomaan muutosta ympärilleen.
Pysähdytäänpä hetkeksi tähän.
Kuinka tavoitteellisesti pyrit auttamaan ihmisiä muutokseen?
Voitko nimetä ihmisiä, joiden elämä on sinun ansiostasi parempaa, -
jotka ovat ehkä löytäneet Jumalan tai paremmat elämänarvot?
Jännä kohta tulee tässä.
Transformationaalinen johtajuus on lisäarvon tuomista toisen elämään -
minkä seurauksena elämä muuttuu.
Helposti epäilemme, pystymmekö tällaiseen.
Vastaus tähän ei tule minun huuliltani -
vaan itsensä Jeesuksen huulilta.
Jeesus sanoi (Joh. 14:13-14): -
Joka uskoo minuun, on tekevä niitä tekoja, joita minä teen, -
ja suurempiakin hän on tekevä; sillä minä menen Isän tykö.
Ja mitä hyvänsä te anotte minun nimessäni, -
sen minä teen, että Isä kirkastettaisiin Pojassa.
Jos te anotte minulta jotakin minun nimessäni, niin minä sen teen.
Tiedättehän, kuinka opetuslapset täyttyivät Hengellä -
ja seurakunta syntyi.
Apostolien teot 4:13 kertoo, että nähdessään tuon kaiken muutoksen -
ihmiset havaitsivat Pietarin ja Johanneksen rohkeuden.
Ja nähdessään tuon ihmeellisen rohkeuden -
he havaitsivat näiden olevan oppimattomia miehiä.
Väkijoukko hämmästyi. He eivät voineet käsittää tätä.
Miten nämä kouluja käymättömät saivat aikaan tällaista muutosta?
Sitten he huomasivat, että miehet olivat olleet Jeesuksen seurassa.
Kun sinusta tulee muutoksen tekijä, ihmiset eivät katso sinua -
vaan sitä, mitä Jumala on tehnyt elämässäsi.
Tutkin vuoden ajan Apostolien tekoja päivittäin.
Kysyin aina, mikä teki näistä ihmisistä niin aikaansaavia.
Johtopäätökseni oli: se, että he elivät yli kykyjensä.
He olivat tavallisia ihmisiä, mutta Hengen täyttämiä.
Heidän elämänsä ja sanansa toivat muutoksen.
Heidän hankkeensa olivat niin suuria, -
että vain Jumala saattoi ottaa niistä kunnian.
Aloimme siitä, miksi Jumala käyttää muutokseen keskivertoihmisiä.
Yksinkertaisesti: jotta Hän saisi kunnian.
Kun EQUIP aloitti toimintansa, kävin Kotassa Intiassa.
Tässä Pohjois-Intian kaupungissa vainotaan kristittyjä.
Saavuttuani sinne tapasin työtoverini Tim Elmoren.
Hän oli jo pari päivää opettanut siellä tuhansia johtajia.
Tim kertoi, että käsillä oli suuri haaste.
Johtajilla ei ollut koulutusta eikä pohjatietoja johtamisesta.
Tim kehotti minua valmistautumaan vaikeisiin päiviin.
Kävelin isolle areenalle ja näin taulun, -
jossa luki sinä vuonna vainoissa kuolleiden nimet.
Istahdin itkien. Mikä minä olin opettamaan mitään näille ihmisille?
Heidän uskonsa oli paljon vahvempi kuin minun.
Opetin koko päivän, eikä väki ymmärtänyt paljoa.
Yön vietin rukouksessa. Kysyin Jumalalta, -
miten voisin auttaa heitä kasvamaan johtajina sille tasolle, -
jota vaadittiin näiden yhteisöjen muuttamiseen.
Jumala vastasi, että minun tuli rukoilla heidän puolestaan, -
jotta he saisivat johtamisen armolahjan.
Seuraavana aamuna olin päättämässä konferenssia.
Kerroin, että Jumala halusi tehdä heistä transformationaalisia.
Tarjouduin rukoilemaan niiden puolesta, -
jotka halusivat saada johtamisen armolahjan.
Jokainen nousi seisomaan. Luulin heidän ymmärtäneen väärin.
Kysyin uudelleen, kuka halusi aivan tosissaan muutoksen tekijäksi.
Jälleen kaikki nousivat. Silloin ymmärsin jotain.
Nämä olivat hienoja ihmisiä.
Moni heistä oli tehnyt matkaa konferenssiin päiväkausia.
Jokainen halusi Jumalan tekevän jotain, -
mihin he eivät itse pystyneet.
Rukoilin siis heidän puolestaan.
Näin satojen ihmisten ottavan vastaan johtamisen armolahjan.
Pian aion tehdä saman sinun kanssasi.
Sain hiljattain kirjeen ystävältäni, -
joka on kaikkien noiden Kotan seurakuntien ja pastorien esimies.
Kirje oli koskettava.
Ystäväni muisteli tuota vuoden 1997 EQUIP-konferenssia.
Se sytytti monissa nuorissa palon lähteä Intian ja Nepalin kyliin -
istuttamaan seurakuntia sinne, missä niitä ei ollut.
Konferenssissa pastorit saivat johtamisen armolahjan -
ja pyysivät Jumalaa tekemään heistä muutoksen tekijöitä.
Sen jälkeen he ovat perustaneet 13 700 seurakuntaa, -
joissa on 1,3 miljoonaa uutta Jeesuksen seuraajaa.
Jumala haluaa tehdä saman sinun elämässäsi ja maassasi.
Minulle ja järjestölleni tärkeä Raamatun kohta muutoksesta -
on Jes. 60:2-3.
Pimeys peittää maan ja synkeys kansat, -
mutta sinun ylitsesi koittaa Herra, ja ylläsi näkyy hänen kunniansa.
Kansat vaeltavat sinun valkeuttasi kohti, -
kuninkaat sinun koitteesi kirkkautta kohti.
Gaby on aivan tavallinen nainen.
Hän tuli erääseen konferenssiini.
Haastoin ihmisiä transformatio- naaliseen johtajuuteen, -
muutoksen tekijöiksi kotimaassaan.
Lopuksi Gaby tuli luokseni passi kädessään.
Hän pyysi minua kirjoittamaan jotain passiinsa.
En tuntenut häntä ennestään.
Kirjoitin sanan "muutos" ja annoin passin Gabylle.
Hän katsoi passiaan ja sanoi: -
"Jumala, tee minusta muutoksen johtaja maassani."
Nainen kertoi tapauksesta miehelleen.
Mies kysyi, mitä vaimo aikoi tehdä.
Hän vastasi aikovansa tuoda muutoksen Paraguayhin.
Gaby tuli pian toiseen konferenssiini -
mukanaan tekemäni kommentaariraamattu.
Hän pyysi siihen nimikirjoitustani, -
samoin kirjaani Intentional Living, -
joka oli menossa lahjaksi Paraguayn presidentille.
Kirjoitin kirjaan nimeni ja lyhyen viestin.
Annoin kirjan takaisin Gabylle ja kysyin, tunsiko hän presidentin.
Hän ei tuntenut, mutta aikoi mennä tapaamaan tätä.
Hän ei ollut vielä sopinut tapaamistakaan.
Hän uskoi, että Jumala oli kutsunut hänet johtajaksi ja avaisi ovet.
Gaby palasi kotiin kirja mukanaan ja rukoili miehensä kanssa.
Muutaman viikon päästä hän pääsi tapaamaan presidenttiä.
Presidentin virkamiehet saivat kuulla, -
että voisimme opettaa heille transformationaalista johtajuutta.
Lyhyesti sanottuna Paraguayssa on nyt käynnissä muutos.
Olemme kouluttaneet 75 000 johtajaa.
Seuraavan vuoden aikana aiomme kouluttaa 250 000 lisää.
He oppivat jumalasuhteen hoitamisesta, elämänarvoista -
ja tavoitteellisesta elämästä.
Kaikki tämä on nuoren naisen, Gabyn, ansiota.
Kertomus on kaunis ja käsittämätön. Vain Jumala tekee tällaista.
Lopuksi tahdon esittää kysymyksen.
Haluatko sinä olla seuraava Gaby -
omassa maassasi?
Tahdotko tulla muutosta tuovaksi johtajaksi -
ja ottaa vastaan johtamisen armolahjan?
Haluatko nähdä muutoksen perheessäsi, paikkakunnallasi -
ja jopa koko maassasi?
Tätä tarkoittaa transformationaalinen johtajuus.
Tavalliset ihmiset, kuten sinä tai Gaby, -
antavat Jumalan tehdä työtä sydämessään.
Näin voimme tuoda muutoksen perheeseemme, alueellemme -
ja ehkä jopa maahamme.
Järjestömme tavoite on nostaa miehiä ja naisia, -
jotka luottavat Jumalaan, ovat täynnä Pyhää Henkeä -
ja antavat Jumalan tehdä heidän kauttaan mahdottomia asioita.
Näin maailma muuttuu.
Tämä on tavoitteemme ja tarkoituksemme: -
muutosta tuova johtajuus sinun ja minun elämässäni.
Suomennos: Sari Nuutinen